b'\n_START_ARTICLE_\nCupa Rom\xc3\xa2niei 1963-1964\n_START_PARAGRAPH_\nEdi\xc8\x9bia 1963-1964 a fost a 26-a edi\xc8\x9bie a Cupei Rom\xc3\xa2niei la fotbal. A fost c\xc3\xa2\xc8\x99tigat\xc4\x83 de Dinamo Bucure\xc8\x99ti dup\xc4\x83 finala unui meci cu Steaua Bucure\xc8\x99ti. C\xc3\xa2\xc8\x99tig\xc4\x83toarea edi\xc8\x9biei anterioare, Petrolul Ploie\xc8\x99ti, a fost eliminat\xc4\x83 \xc3\xaen \xc8\x99aisprezecimi.\n_START_SECTION_\nDesf\xc4\x83\xc8\x99urare\n_START_PARAGRAPH_\nToate meciurile, except\xc3\xa2nd finala (care a avut loc \xc3\xaen Bucure\xc8\x99ti) s-au jucat pe teren neutru. \xc3\x8en \xc8\x99aisprezecimi au participat 32 de echipe, din care f\xc4\x83ceau parte \xc8\x99i cele din Divizia A. Dac\xc4\x83 dup\xc4\x83 90 de minute scorul era egal se jucau dou\xc4\x83 reprize de prelungiri a c\xc3\xa2te 15 minute. Dac\xc4\x83 dup\xc4\x83 prelungiri scorul era tot egal, meciul se rejuca urm\xc4\x83toarea zi pe acela\xc8\x99i stadion. Dac\xc4\x83 \xc8\x99i acel meci se termina tot la egalitate, \xc3\xaen primele 90 de minute, echipa cu media de v\xc3\xa2rst\xc4\x83 mai mic\xc4\x83 trecea mai departe. \xc3\x8en cazul \xc3\xaen care se consemna un rezultat de egalitate dup\xc4\x83 prelungiri, atunci echipa oaspete se califica \xc3\xaen urm\xc4\x83toarea etap\xc4\x83.'